## El Circuit Ricardo Tormo posa a la venda les entrades per al Gran Premi 2026

*** Les entrades ixen a la venda amb el major descompte de l’any, un 20 %
* Se celebrarà el 22 de novembre de 2026 i tancarà de nou el calendari de MotoGP**

El Circuit Ricardo Tormo ha posat a la venda les entrades per a assistir al Gran Premi de la Comunitat Valenciana 2026. Les entrades es venen de manera prioritària per als aficionats que estan presents este cap de setmana en el traçat de Cheste.

Com ja és habitual en les últimes temporades, el Circuit Ricardo Tormo trau a la venda les entrades per al Gran Premi de l’any que ve de manera prioritària per a tots els que acudixen al Circuit durant este cap de setmana de carreres.

Els aficionats que estiguen en el traçat valencià durant este Gran Premi de 2025 trobaran repartits per diferents zones del Ricardo Tormo uns codis QR a través dels quals poden accedir a esta venda prioritària de les entrades de 2026.

Esta venda, disponible des del divendres 14 de novembre al matí fins al diumenge 16 a la vesprada, compten amb un descompte del 20 % sobre el preu original. I, com sempre, cada una d’estes entrades tindran una validesa per als tres dies de Gran Premi.

El preu oficial de 2026, sense aplicar este descompte, serà de 68 euros per a la zona més accessible, la tribuna blanca, unes tarifes que arribaran fins als 220 euros per a la tribuna boxs situada en la recta principal.

Esta rebaixa del 20 % que s’aplica als preus citats és el major descompte que s’oferix en tota la temporada, una manera de premiar tots els aficionats que omplin les graderies del Circuit durant el present Gran Premi.

El Gran Premi Motul de la Comunitat Valenciana de 2026 se celebrarà del divendres 20 al diumenge 23 de novembre.

Fecha: 14/11/2025